RESOLUCIÓN do 7 de marzo de 2003 pola que se convocan unhas Xornadas sobre a reforma da Lei de axuizamento criminal.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 12/03/2003

Dentro do Plan de actividades da Escola Galega de Administración Pública para 2003 e de acordo coas funcións atribuídas pola Lei 4/1987, do 27 de
maio, de creación da Escola, e pola Lei 10/1989, do 10 de xullo, de modificación da anterior, convócanse unhas Xornadas sobre a reforma da Lei de axuizamento criminal, convocatoria que se desenvolverá conforme as seguintes bases:
1. Obxectivos.
Poñer en coñecemento dos asistentes as últimas reformas efectuadas no axuizamento criminal español, concretamente as referentes ó procedemento abreviado, á introducción dos xuízos rápidos e inmediatos e á nova configuración da prisión preventiva. Incidirase na importancia que na práctica procesual cotiá terán tales reformas, sobre todo desde o punto de vista do persoal que traballa para a Administración de xustiza en Galicia, así como para os membros da Policía xudicial, ós que a nova configuración do axuizamento rápido e inmediato lles reserva unha importante misión. Así mesmo, estudiaranse os desafíos que estas reformas implican para a Administración autonómica, e tendo en conta as competencias asumidas en materia de persoal e de dotación de medios materiais á Administración de xustiza.
2. Contido.
Trataranse estes temas:
-A reforma do procedemento abreviado.
-Os xuízos rápidos.
-O novo xuízo de faltas.
-Medidas que se deben adoptar no ámbito competencial da Administración autonómica.
-A reforma da prisión provisional.
3. Destinatarios.
Persoal ó servicio da Xunta de Galicia e da Administración local galega, profesionais do dereito e interesados en xeral.
4. Desenvolvemento.
-Horario: mañá e tarde.
-Lugar e datas: as xornadas convocadas desenvolveranse no salón de actos do edificio administrativo da Xunta de Galicia en Ferrol (praza Camilo José Cela s/n, da citada cidade), os días 26 e 27 de marzo de 2003.
5. Inscrición.
-Prazo: remata o luns, día 24 de marzo de 2003.
-Tramitación de solicitudes: as solicitudes irán dirixidas ó director da Escola Galega de Administración Pública; polígono das Fontiñas, rúa de Madrid, 2-4, 15707 Santiago de Compostela, segundo o modelo que figura como anexo a esta convocatoria, e presentaranse no rexistro xeral da EGAP ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
-Número de prazas: limitado á capacidade do local.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión chamando por teléfono, o día 25 de marzo, das 8.30 ás 14.30 horas, ós seguintes números: 981 54 62 39/44 ou 981 54 60 40.
6. Modificacións.
A EGAP reserva para si a facultade de interpretar e de resolve-las incidencias que puidesen xurdir no desenvolvemento das xornadas, así como o de
cancelalas se o escaso número de solicitudes non xustificase a súa realización.
7. Certificación de asistencia.
Entregaráselles, ó remate destas xornadas, a aquelas persoas inscritas que concorresen asiduamente a elas, cando a súa asistencia sexa igual ou superior ó 85% das horas lectivas programadas, e expresarase neste documento a natureza da actividade e as datas da súa realización.
Santiago de Compostela, 7 de marzo de 2003.
Domingo Bello Janeiro
Director da Escola Galega de Administración
Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA